**UUTISIA FORDILTA Lokakuu 2014**

**Ford pakettiautojen ykkösmerkki Euroopassa ja Suomessa syyskuussa**

Fordin uudistunut hyötyajoneuvomallisto on saanut asiakkaat toden teolla innostumaan. Ford oli syyskuussa myydyin pakettiautomerkki niin Euroopassa kuin täällä meillä Suomessakin. Euroopan laajuisesti ajoneuvoja kävi kaupaksi 28 200 kappaletta mikä on 42 prosenttia viime vuoden syyskuuta enemmän.

Kaikkiaan Ford-ajoneuvoja myytiin syyskuussa 130 000 kappaletta, mikä on 12 prosenttia enemmän kuin viime vuoden syyskuussa. Fordin yhdeksän ensimmäisen kuukauden markkinaosuus on 8,1 prosenttia.

Suomessa Ford oli syyskuun neljänneksi myydyin henkilöautomerkki. Fiesta oli Suomen viidenneksi myydyin automalli. Ford porhalsi syyskuussa pakettiautojen ensirekisteröintitilastossa kärkipaikalle. Fordin tammi-syyskuun markkinaosuus pakettiautoissa on 26,4 prosenttia.

Linkki tiedotteeseen: <https://media.ford.com/content/fordmedia/feu/en/news/2014/10/10/ford_s-european-sales-rise-12--in-september-as-new-cars-and-comm.html>

**Dieselmoottorituotannossa rikottiin 3 miljoonan rajapyykki**

Fordin Ison-Britannian Dagenhamissa sijaitsevassa dieselmoottoreiden kokoonpanotehtaassa valmistui lokakuun puolessa välissä 1,5-litrainen TDCi-moottori, joka sai kunnian olla Fordin kolmas miljoonas pikkudiesel. Moottori on käytössä Ford B-MAXissa ja Fiestassa. Seuraavaksi se tulee saataville Focukseen, C-MAXiin, Grand C-MAXiin ja uuteen Mondeoon.

Linkki tiedotteeseen: <https://media.ford.com/content/fordmedia/feu/en/news/2014/10/15/ford-produces-3-millionth-small-diesel-engine-in-europe-.html>

**Ford Focusten tuotanto on alkanut Saksassa**

Ford Focusten ensimmäiset tuotantoautot rullasivat ulos Fordin Saarlouisin tehtaalta 9.10. Autoja valmistetaan kahdeksalla eri tehtaalla neljässä maanosassa. Tehtaiden yhteenlaskettu kapasiteetti on 1,5 miljoonaa autoa. Focuksia tullaan myymään 140 maassa. Suomessa Focuksen ensi-esittely Ford-liikkeissä on marraskuun viimeisenä viikonloppuna.

Linkki tiedotteeseen: <https://media.ford.com/content/fordmedia/feu/en/news/2014/10/09/ford-plant-in-germany-starts-shipping-new-ford-focus--eight-plan.html>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 186 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 50 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 13 Ford omistaa kokonaan tai on enemmistöomistaja ja 11 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

010 3447123

rsalin1@ford.com